
പാഠം അവതരിപ്പിക്കൽ
തുടക്കം
സന്തോഷവാനായിരിക്കാൻ ഒരാൾക്ക് എന്താണ് വേണ്ടതെന്ന് അവർ കരുതുന്നു എന്ന് ക്ലാസ്സിനോട് ചോദിക്കുക.
ഇന്നത്തെ പഠിപ്പിക്കലിലെ പ്രധാന കാര്യങ്ങൾ
1.	ബൈബിൾ ആദ്യമായി ഇയ്യോബിനെ നമുക്ക് പരിചയപ്പെടുത്തുമ്പോൾ, വളരെ സന്തുഷ്ടമായ ജീവിതം നയിച്ച ഒരു വ്യക്തിയെക്കുറിച്ചാണ് നാം വായിക്കുന്നത്. അവൻ ദൈവത്തെ സേവിച്ച നല്ലവനും പരമാർത്ഥിയുമായ മനുഷ്യനായിരുന്നു (1:1).
2.	ഇയ്യോബിന് ഒരു കുടുംബം ഉണ്ടായിരുന്നു: അവൻ വിവാഹിതനായിരുന്നു; ഏഴു പുത്രന്മാരും മൂന്നു പുത്രിമാരും അവനുണ്ടായിരുന്നു (1:2).
3.	ഇയ്യോബ് വളരെ ധനികനും ബഹുമാന്യനുമായിരുന്നു; വലിയ മൃഗക്കൂട്ടങ്ങളും അനേകം ദാസന്മാരും അവനുണ്ടായിരുന്നു (1:3).
4.	ഇയ്യോബിന്റെ കുടുംബാംഗങ്ങൾ പരസ്പരം സ്നേഹിക്കുകയും ആസ്വദിക്കുകയും ചെയ്തു; അവർ പലപ്പോഴും ഒത്തുചേർന്ന് വിരുന്നുകൾ നടത്തിയിരുന്നു (1:4).
5.	ഇയ്യോബ് സ്നേഹമുള്ള, കരുതലുള്ള ഒരു പിതാവായിരുന്നു. തന്റെ മക്കൾ പാപം ചെയ്തിട്ടുണ്ടെങ്കിൽ ദൈവം അവരോട് ക്ഷമിക്കണമെന്ന് ആഗ്രഹിച്ചതിനാൽ അവൻ അവർക്കുവേണ്ടി ദൈവത്തിന് വഴിപാടുകൾ കഴിച്ചു (1:5). ചിത്രം 9 കാണിക്കുക.
6.	എന്നാൽ ഒരു ദിവസം സാത്താൻ കർത്താവിന്റെ സിംഹാസനത്തിനു മുമ്പാകെ വന്നു. ദൈവം സാത്താന്റെ മുമ്പിൽ വച്ച് ഇയ്യോബിനെ പ്രശംസിച്ചു; എന്നാൽ ഇയ്യോബ് ദൈവത്തെ ആരാധിക്കുന്നത് അതുകൊണ്ട് തനിക്കു കിട്ടുന്ന നന്മകൾക്കുവേണ്ടി മാത്രമാണെന്ന് സാത്താൻ വാദിച്ചു (1:6-11).
7.	ഇയ്യോബ് തന്റെ യജമാനനെ പ്രസാദിപ്പിക്കാൻ മാത്രം ആഗ്രഹിക്കുന്ന ഒരു യഥാർത്ഥ ദാസനാണെന്ന് ദൈവത്തിന് അറിയാമായിരുന്നു. അതിനാൽ ഇയ്യോബിന്റെ ആരോഗ്യം ഒഴികെ, അവനുണ്ടായിരുന്ന എല്ലാം എടുത്തുകളയാൻ ദൈവം സാത്താനെ അനുവദിച്ചു (1:12).
മനഃപാഠ വാക്യം ഹൃദിസ്ഥമാക്കൽ
കഥയോടുള്ള നമ്മുടെ പ്രതികരണം
നമ്മുടെ ജീവിതത്തിലും ലോകത്തിലും നമുക്കു മനസ്സിലാകാത്ത പലതും സംഭവിക്കുന്നു. ഇപ്പോഴത്തെ ചില ഉദാഹരണങ്ങൾ പറയുക. അടുത്ത മൂന്നു പാഠങ്ങളിൽ, തനിക്കു യോഗ്യമല്ലാത്തതും തനിക്കു മനസ്സിലാകാത്തതുമായ കഷ്ടതയോട് ഇയ്യോബ് എങ്ങനെ പ്രതികരിച്ചു എന്ന് നാം കാണും.
ഇന്നത്തെ വായനയിൽ നിന്ന് നമുക്ക് ധൈര്യം ഉൾക്കൊള്ളാം: ആത്യന്തികമായി ദൈവം നിയന്ത്രണത്തിലാണ്; ദുഷ്ടന് എന്തു ചെയ്യാൻ കഴിയും എന്നത് അവൻ പരിമിതപ്പെടുത്തുന്നു.

